CELEX: 62012CN0555
Language: fi
Date: 2012-12-03 00:00:00
Title: Asia C-555/12: Ennakkoratkaisupyyntö, jonka Tribunale di Tivoli (Italia) on esittänyt 3.12.2012 — Claudio Loreti ym. v. Comune di Zagarolo

2.2.2013   
            
            
               FI
            
            
               Euroopan unionin virallinen lehti
            
            
               C 32/11
            
         Ennakkoratkaisupyyntö, jonka Tribunale di Tivoli (Italia) on esittänyt 3.12.2012 — Claudio Loreti ym. v. Comune di Zagarolo
   (Asia C-555/12)
   2013/C 32/16
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale di Tivoli
   
      Pääasian asianosaiset
   
   
      Kantajat: Claudio Loreti ym.
   
      Vastaaja: Comune di Zagarolo
   
      Ennakkoratkaisukysymykset
   
   Asiassa on tarpeen esittää Euroopan unionin tuomioistuimelle ennakkoratkaisukysymys, jotta se ratkaisisi,
   
               1)
            
            
               Onko Italian tasavallassa voimassa olevan hallintoprosessikoodeksin 7 §, jossa Italian perustuslain 10 §:n nojalla säädetään, että
               ”hallintotuomioistuimen toimivaltaan kuuluvat asiat, jotka koskevat perusteltua intressiä ja, laissa erikseen säädetyissä tapauksissa, subjektiivisia oikeuksia, ja jotka liittyvät siihen, että hallintovaltaa on käytetty tai jätetty käyttämättä sellaisten viranomaisten täytäntöön panemien toimien, toimenpiteiden, sopimusten tai menettelyjen suhteen, jotka vaikka vain välillisestikin liittyvät kyseisen toimivallan käyttämiseen. Toimenpiteisiin, jotka hallitus toteuttaa poliittista toimivaltaansa käyttäessään, ei saada hakea muutosta”.
               yhteensoveltuva [ihmisoikeuksien ja perusvapauksien suojaamisesta tehdyn Euroopan yleissopimuksen] 6 artiklan ja [Euroopan unionin perusoikeuskirjan] 47 artiklan ja 52 artiklan 3 kohdan kanssa, sellaisina kuin ne ovat [EU] 6 artiklaan tehtyjen muutosten jälkeen,
               
                           a)
                        
                        
                           siltä osin kuin sillä annetaan eri tuomioistuimille toimivalta antaa päätöksiä käsitteellisesti toisistaan eroavista subjektiivisista oikeudellisista asemista (perusteltu intressi ja subjektiivinen oikeus), joiden varma yksilöinti on käytännössä kuitenkin vaikeaa tai mahdotonta ja joiden konkreettista sisältöä ei ole laissa täsmennetty;
                        
                     
                           b)
                        
                        
                           siltä osin kuin siinä säädetään, että tuomioistuimet ovat toimivaltaisia ratkaisemaan tällaiset asiat sellaisten perusteiden nojalla (yksilöimään erilaisia subjektiivisia oikeudellisia tilanteita), jotka eivät enää vastaa todellisuutta sen jälkeen, kun mahdollisuus saada perusteltuun intressiin perustuvaa korvausta (josta säädettiin vuodesta 2000 alkavin vaikutuksin kansallisen lainsäädännön sopeuttamiseksi yhteisön periaatteisiin), ja joka sisältää merkittäviä eroja myös tuomiovallan käyttämiseen sovellettavien yksityiskohtaisten prosessuaalisten säännösten välillä;
                        
                     ja yleisesti,
            
         
               2)
            
            
               Onko Italian perustuslain 103 §, jossa säädetään ja suojataan eri tavoin subjektiivisia oikeudellisia tilanteita (nk. perusteltuja intressejä), joille ei löydy vastinetta yhteisön oikeudesta, antamalla tuomiovalta erilaisille tuomioistuimille, joiden toimivaltaa ajoittain muutetaan, yhteensoveltuva?